ജര്മന് തെരഞ്ഞെടുപ്പില് മെര്ക്കല് പാര്ട്ടിക്ക് തിരിച്ചടി ഷോള്സ് ചാന്സലറായേക്കും ബെര്ലിന്: ജര്മനിയില് ഞായറാഴ്ച നടന്ന പൊതുതെരഞ്ഞെടുപ്പില് സ്ഥാനമൊഴിയുന്ന ചാന്സലര് അംഗല മെര്ക്കലിന്റെ പാര്ട്ടിയായ ക്രിസ്റ്റ്യന് ഡമോക്രാറ്റിക് യൂണിയന് സിഡിയുവിന് കനത്ത തിരിച്ചടി. എക്സിറ്റ് പോളുകളെ അടിസ്ഥാനമാക്കിയതുപോലെ തന്നെ മെര്ക്കലിന്റ കക്ഷി രണ്ടാം സ്ഥാനത്തായി. മെര്ക്കലിന്റെ കൂട്ടുമുന്നണിയിലെ കക്ഷിയായ സോഷ്യല് ഡമോക്രാറ്റിക് പാര്ട്ടി എസ്പിഡി സിഡിയുവിനേക്കാള് നേരിയ ഭൂരിപക്ഷം നേടി മുന്നിലെത്തി.ജര്മനിയുടെ ഇരുപതാമത്തെ പാര്ലമെന്റ് തെരഞ്ഞെടുപ്പിന്റെ ഫലപ്രഖ്യാപനത്തിന്റെ ഏറ്റവും ഒടുവിലത്തെ കണക്കുകള് പുറത്തുവരുന്പോള് എസ്പിഡിയ്ക്ക് 25.7 സിഡിയുസിഎസ്യു സഖ്യത്തിന് 24.1 വോട്ടാണ് ലഭിച്ചത്. പരിസ്ഥിതിവാദികളായ ഗ്രീന് പാര്ട്ടിക്ക് 14.8 ഉം, ഫ്രീ ഡമോക്രാറ്റുകള്ക്ക്എഫ്ഡിപിക്ക് 11.5 ശതമാനവും കുടിയേറ്റവിരോധികളായ എഎഫ്ഡിക്ക് 10.3, ഇടതുപാര്ട്ടിയായ ദി ലിങ്കെയ്ക്ക് 4.9 ഉം, മറ്റുള്ളവര് 8.6 ഉം വോട്ടു നേടി. 76,6 ശതമാനമാണ് ദേശീയ പോളിംഗ് റേറ്റ്.പാര്ലമെന്റിലെ അംഗസംഖ്യ നോക്കിയാല് എസ്പിഡിയ്ക്ക് 206 ഉം, സിഡിയുവിന് 196 ഉം, ഗ്രീന് പാര്ട്ടിക്ക് 118 ഉം, എഫ്ഡിപിക്ക് 92 ഉം, എഎഫ്ഡിക്ക് 83 ഉം, ഇടതുപാര്ട്ടിക്ക് 39 ഉം മാണ്. ചാന്സലര് അംഗലാ മെര്ക്കലിന്റെ കാലഘട്ടമായ കഴിഞ്ഞ 16 വര്ഷത്തിനിടിയിലെ ഏറ്റവും വലിയ രാഷ്ട്രീയ തിരിച്ചടിയും കനത്ത നഷ്ടവുമാണ് സിഡിയു പാര്ട്ടിയ്ക്ക് ഉണ്ടായിരിയ്ക്കുന്നത്. 2017നെ അപേക്ഷിച്ച് സിഡിയുവിന് 8.9 വോട്ടിന്റെ നഷ്ടം സംഭവിച്ചിട്ടുണ്ട്. അതേസമയം എസ്പിഡിയ്ക്കും 5,2 ഗ്രീന്സിനും 5.9എഫ്ഡിപിക്കും0,8 വോട്ടു ശതമാനത്തില് ഏറെ നേട്ടവുമുണ്ടായി. തീവ്രവലതുപക്ഷമായ എഎഫ്ഡിയ്ക്കും2,3 ഇടതിനും4.3 കഴിഞ്ഞ തവണ ലഭിച്ച വോട്ടു ശതമാനത്തില് നിന്നും വലിയ ഇടിവും ഉണ്ടായി.എന്നാല് സിഡിയു പാര്ട്ടിയുടെ സഹോദരകക്ഷിയായ സിഎസ്യുവിന് കഴിഞ്ഞ 70 വര്ഷത്തിനിടയിലെ ഏറ്റവും വലിയ വോട്ടു നഷ്ടമാണ് ഇത്തവണ ഉണ്ടായത്തെരഞ്ഞെടുപ്പില് ചാന്സലര് സ്ഥാനാര്ഥികളായി മല്സരിച്ചത് എസ്പിഡിയിലെ ഒലാഫ് ഷോള്സും, സിഡിഡിയുസിഎസ്യു കക്ഷികളുടെ പ്രതിനിധിയായി അര്മീന് ലാഷെറ്റും, ഗ്രീന് പാര്ട്ടിയിലെ അന്നലീന ബെയര്ബോക്കുമാണ്. ഇതില് എസ്പിഡിയാണ് ഭരണനേതൃത്വം എടുക്കുന്നതെങ്കില് മെര്ക്കലിന്റെ പിന്ഗാമിയായി ഒലാഫ് ഷോള്സ് ചാന്സലറായി വരും. ഇനിയും മറിച്ചാണങ്കില് അര്മീന് ലാഷെറ്റ് ആവാനും സാധ്യതയുണ്ട്. എന്നാല് കൂടുതല് സാധ്യത ഷോള്സിനുതന്നെയാണ് കല്പ്പിക്കപ്പെടുന്നത്. അടുത്ത സര്ക്കാര് രൂപീകരിക്കുന്നതിന് ഏത് പാര്ട്ടിയും ഒരു സഖ്യമുണ്ടാക്കേണ്ടതുണ്ട്. അംഗല മെര്ക്കല് സ്ഥാനമൊഴിയുന്പോള് പാര്ട്ടികള് പൊതുവായ നിലപാടുകള് അംഗീകരിക്കുകയും പ്രധാന തസ്തികകള് തീരുമാനിക്കുകയും ചെയ്യേണ്ടതിനാല് സഖ്യം രൂപീകരിക്കാന് ഇനിയും സമയമെടുക്കുംഗ്രീന് പാര്ട്ടിയേയും ലിബറല് ഡെമോക്രറ്റുകളെയും ഉള്പ്പെടുത്തിയുള്ള ഒരു സെന്റര് ലെഫ്റ്റ് മുന്നണിക്കായിരിക്കും ഒലാഫ് ഷോള്സിന്റെ നേതൃത്വത്തിലുള്ള സോഷ്യലിസ്റ്റുകള് ശ്രമിക്കുന്നത്. പാര്ട്ടികളുടെ പ്രകടന പത്രികയിലെ മുഖ്യവാഗ്ദാനങ്ങള് അനുസരിച്ച് ഒരു പൊതുമിനിമം പരിപാടിയിലൂന്നി അടുത്ത നാലു വര്ഷത്തേയ്ക്കുള്ള വിളംബരമായിരിയ്ക്കും മുന്നണിയുടെ നയരൂപീകരണത്തിലൂടെ നടപ്പാക്കുക. മെര്ക്കലിന്റെ അസാന്നിധ്യം ഷോള്സിന്റെ തിളക്കം കൂട്ടി സോഷ്യല് ഡമോക്രാറ്റുകളുടെഎസ്പിഡി മുന് ചാന്സലറായ ഗേഹാര്ഡ് ഷ്രൊയ്ഡറിനുശേഷം 19982005 ഇതാദ്യമായാണ് തെരഞ്ഞെടുപ്പില് എസ്പിഡി മുന്നിലെത്തുന്നത്. അതുകൊണ്ടുതന്നെ ജര്മനി ഒരു ഭരണമാറ്റം ആഗ്രഹിച്ചത് വോട്ടിംഗിലൂടെ പ്രകടമാക്കിയിരിയ്ക്കയാണ്. തെരഞ്ഞെടുപ്പ് പ്രഖ്യാപനത്തിനു ശേഷവും ഏറെ പിന്നിലായിരുന്ന പാര്ട്ടിയും ചാന്സലര് സ്ഥാനാര്ഥിയായ ഷോള്സും പടിപടിയായാണ് ലക്ഷ്യം കണ്ടത്. വിജയത്തിന്റെ പിന്നാലെ ഒലാഫ് ഷോള്സ് എഫ്ഡിപി, ഗ്രീന്സ് എന്നീ കക്ഷികളുമായി ചേര്ന്ന് സര്ക്കാര് രൂപീകരിക്കാന് മുന്നണിയുണ്ടാക്കി. നിലവില് ഉപചാന്സലറും ധനമന്ത്രിയുമായി തുടരുന്പോഴും പുതിയ പ്രഖ്യാപനം 63 കാരനായ ഷോള്സിന് കൂടുതല് അനുകൂല ഘടകങ്ങളായി മാറും. വോട്ടെടുപ്പ് സമാധാനപരം രാവിലെ എട്ടുമണിക്കാരംഭിച്ച വോട്ടെടുപ്പ് ആറുമണിക്കാണ് അവസാനിച്ചത്. 60.2 ദശലക്ഷം ആളുകള്ക്കാണ് വോട്ടിംഗില് പങ്കെടുക്കാന് അര്ഹതയുണ്ടായിരുന്നത്. ബാലറ്റ് പേപ്പറിലൂടെയാണ് വിധിയെഴുത്ത് നടന്നത്. ഏതാണ് 40 ശതമാനത്തിലധികം ആളുകള് പോസ്റ്റല് വോട്ടിലൂടെയാണ് സമ്മതിദാനവകാശം രേഖപ്പെടുത്തിയത്.സര്ക്കാര് സ്ഥിതിവിവരക്കണക്കുകള് പ്രകാരം, ഇന്ന് ജര്മ്മനിയില് താമസിക്കുന്നവരില് നാലിലൊന്ന് പേരും കുടിയേറ്റക്കാരോ കുടിയേറ്റക്കാരുടെ കുട്ടികളോ ആണ്. ഇതില് പകുതിയോളം പേര്ക്കും ജര്മ്മന് പൗരത്വമുണ്ട്, അതായത് ഈ നിര്ണായക തിരഞ്ഞെടുപ്പില് അവരും പങ്കെടുത്തു.ഈ തെരഞ്ഞെടുപ്പില് 2.8 ദശലക്ഷം ആളുകള് കന്നിവോട്ടറാരായിരുന്നു. വോട്ടിംഗ് ജനസംഖ്യയുടെ വെറും നാല് ശതമാനത്തിലധികം പേര് പുതുമുഖങ്ങളാണ്, ഇവരുടെ വോട്ടാണ് സ്ഥാനാര്ത്ഥികളെ കൂടുതല് സ്വാധീനം ചെലുത്തിയതെന്നും റിപ്പോര്ട്ടുകളില് പറയുന്നു.ജര്മന് പാര്ലമെന്റ് തെരഞ്ഞെടുപ്പിനൊപ്പം ബര്ലിന് സെനറ്റിലേയ്ക്കും മെക്ലന്ബുര്ഗ് ഫോര്പോമന് സംസ്ഥാനത്തിലെ അസംബ്ളിയിലേയ്ക്കും നടന്ന വോട്ടെടുപ്പിലും എസ്പിഡിയാണ് മുന്നിലെത്തിയത്.ഷോള്സിന്റെ കുടുംബം 1958 ജൂണ് 14 ന് ഓസ്നാബ്രൂക്കിലാണ് ഒലാഫ് ഷോള്സിന്റെ ജനനം. ഹാംബുര്ഗ് റാഹല്സ്റ്റെഡില് ടെക്സ്റ്റൈല് വ്യവസായികളായിരുന്നു മാതാപിതാക്കള്. ബ്രിറ്റ ഏണസ്റ്റാണ് ഷോള്സിന്റെ ഭാര്യ. ഇവര്ക്ക് കുട്ടികളില്ല.രണ്ടുസഹോദരങ്ങളുണ്ട് ഷോള്സിന്.2018 മാര്ച്ച് മുതല് അദ്ദേഹം ഫെഡറല് റിപ്പബ്ലിക്ക് ഓഫ് ജര്മ്മനിയുടെ ഡെപ്യൂട്ടി ചാന്സലറും ഫെഡറല് ധനമന്ത്രിയുമായിരുന്നു. 2021 ഫെഡറല് തിരഞ്ഞെടുപ്പിനായി ചാന്സലര് സ്ഥാനാര്ത്ഥിയായി അദ്ദേഹം എസ്പിഡിക്ക് വേണ്ടി മത്സരിച്ചു.ജോസ് കുന്പിളുവേലില്